67. Jazz festival Ljubljana

Kolektivni odmevi pod vodstvom Jureta Pukla
2025-07-05 23:00 - 23:30 UTC | Park, glavni oder
Kolektivni odmevi pod vodstvom Jureta Pukla
Za udarni finale, sklepno dejanje in zadnji koncert festivala se obeta fluidno komunalni sešn domačih in tujih glasbenic in glasbenikov. Ura glasbenega dialoga, v katerem se bodo prepletale spontane improvizacije, nenadne intervencije in ohlapno nastavljene teme. Vse je mogoče in nič ni nemogoče. Primeren zaključek v velikem slogu!

Sobota, 5. 7. ob 23.00
Klub CD
Dnevna vstopnica brez Linhartove (aja monet), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo (aja monet), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Nduduzo Makhathini
2025-07-05 21:30 - 23:30 UTC | Park, glavni oder
Nduduzo Makhathini (ZA)
Nduduzo Makhathini, klavir; Dalisu Ndlazi, bas; Kabelo Mokhatla, bobni
Makhathini je eden od zastavonoš trenutnega glasnega vrveža južnoafriškega jazza na svetovnem odru – pianist, skladatelj, filozof in Zulu zdravilec. Na mednarodno sceno je gromko udaril leta 2020 s prvim albumom za velikanko Blue Note, Modes of Communication: Letters from the Underworld, ter poznavalcem priklical v spomin glasbeno zapuščino pianistov Abdullaha Ibrahima in McCoya Tynerja.
Njegov zadnji, lanski in že tretji album za Blue Note, uNomkhubulwane, je mojstrovina v treh delih, ki na trenutke zaide v klasično jazzovsko konvencijo, najbolj pa prepriča v delih glasnejše vznesenosti in odzvenov dediščine mojstrov spiritualnega jazza, kot sta John Coltrane in Pharoah Sanders. ...Več ... Sam se trudi afriški kulturi povrniti prefinjenost in samozadostnost, ki ju je bila oropana zaradi kolonializma, zato glasbeno ustvarjanje razume kot del spiritualne transformacije, kar teoretično v svojem doktoratu razišče ob prepletanju improvizacije in starodavne afriške kozmologije Ntu. Pričakujte uro brezhibnega zvoka, ambicioznega, zračnega aranžiranja in redkih, a nujnih trenutkov šamanizma!

Sobota, 5. 7. ob 21.30
Park, glavni oder
Dnevna vstopnica brez Linhartove (aja monet), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo (aja monet), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Fanni Pósa Quartet
2025-07-05 21:00 - 22:30 UTC | Park
Fanni Pósa Quartet (SI, SRB, HUN, BRA)
Fanni Pósa, francoski rog; Katarina Kochetova, klavir; Tjan Šoštarič, kontrabas; Matheus Jardim, bobni
Eksperimentalna, interaktivna izmenjava idej s poudarkom na improvizirani glasbi. Sestav vrhunskih glasbenikov različnih umetniških in kulturnih ozadij prihaja iz Evrope – Madžarske, Srbije in Slovenije ter Brazilije. Ob nenavadnem instrumentariju kvartet glasbeno svežino prinaša z izvirnostjo, edinstvenim zvokom in svobodo. Njihova glasba vključuje avtorske skladbe in priredbe izpod peresa Fanni Pósa.
V sodelovanju s KD Jazz Velenje.

Sobota, 5. 7. ob 21.00
Park, oder pod drevesom
Dnevna vstopnica brez Linhartove (aja monet), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo (aja monet), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Asher Gamedze Quartet
2025-07-05 20:00 - 21:00 UTC | Park, glavni oder
Asher Gamedze Quartet (ZA, VB)
Asher Gamedze, bobni; Byron Wallen, trobenta; Pat Cleaver, bas; Piero Bittolo Bon, saksofon
Južnoafriški bobnar in tolkalec mlajše generacije Asher Gamedze stavi na močno mešanico bogate zapuščine lokalnih tradicij, svobodnjaške improvizacije, sodobnih jazzovskih izrazov ter radikalne družbene in politične misli.

Je samouki glasbenik, ki ima za sabo odmevna sodelovanja (na primer z Angel Bat Dawid in Nduduzom Makhathinijem), prelomnico na njegovi poti tapkanja, tolčenja in splošnega ropotanja pa pomeni leto 2020, ko je izšel njegov kritiško opevani prvenec Dialectic Soul. Dve leti pozneje je sledil Two Duets: Outside Work, leta 2023 pa smo dobili še en izjemen album, delno improviziran projekt zmernega toka in spiritualnih odmevov Turbulence and Pulse, ki je bil izdan pri avtoriteti sodobnih jazzovskih praks International Anthem. ...Več ... Pri isti založbi je lani izšel tudi epsko razsežen, komunalen in že skoraj orkestralni dvojni album desetčlanskega ansambla Asher Gamedze & The Black Lungs z naslovom Constitution.

Gamedzejevo delo se praktično vedno ukvarja s temama upora in antikolonializma, skozi njega pa se trudi rušiti idejo kulture kot nečesa statičnega in determiniranega.

Sobota, 5. 7. ob 20.00
Park, glavni oder
Dnevna vstopnica brez Linhartove (aja monet), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo (aja monet), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Turbulence and Pulse by Asher Gamedze

Freeflow: improvizacijski mozaik
2025-07-05 19:30 - 23:30 UTC | Park, glavni oder
Freeflow: improvizacijski mozaik (SI, IT)
Vid Luka Narea, kontrabas; Anže Kristan, bobni; Giovanni Nevyjel, trobenta; Yannis Maizan, saksofoni
Freeflow sestavljajo štirje glasbeniki, predani praksi proste improvizacije. Njihovo muziciranje temelji na spontanosti in se oblikuje skozi improvizirane pasaže, ki jih prekinjajo skrbno izbrane melodije in kratki komponirani deli. Ti služijo kot konceptualna sidrišča, ki ustvarjajo ohlapno strukturo in čustveni obris za svobodno formo, ki prosto teče okoli njih. Nastop se tako razvija kot tekoče glasbeno popotovanje, struktura združuje nepredvidljivo lepoto improvizacije s trenutki premišljenega fraziranja in melodije. Freeflow občinstvo vabi h koncertni izkušnji, ki slavi tako spontanost ustvarjanja kot tudi koherentnost skrbno oblikovane čustvene pokrajine.
V sodelovanju z Zavodom Sploh.

Sobota, 5. 7. ob 19.30
Park, oder pod drevesom
Dnevna vstopnica brez Linhartove (aja monet), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo (aja monet), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Jazz v dialogu: Južnoafriški jazz med uporom in transcendenco
2025-07-05 16:30 - 18:00 (Europe/Paris)
Jazz v dialogu: Južnoafriški jazz med uporom in transcendenco
Pogovor z Asherjem Gamedzejem in Nduduzujem Makhathinijem

Sobota, 5. 7. ob 16:30
Dvorana Alme Karlin
Vstop prost

Umetnik v rezidenci: Aug.unis + Jozef Dumoulin
2025-07-05 15:30 - 23:30 UTC | Klub CD, Prešernova cesta 10, Ljubljana, 1000, Slovenia
Aug.unis + Jozef Dumoulin (SI, BE)
Boštjan Simon, saksofoni, elektronika; Elvis Homan, bobni, elektronika; Jozef Dumoulin, fender rhodes in elektronika
Sodelovanje med Boštjanom Simonom in bobnarjem Elvisom Homanom se je leta 2019 začelo v okviru Homanovega kvarteta Quartzite, nadaljevalo pa v improvizacijskih glasbenoplesnih nastopih na festivalu Spider, glasbenoplesni konstelaciji NOTA, glasbeno plesni predstavi Stream of Thought, z Gibanico nagrajeni predstavi Resurrection 2.0 ter glasbeni spremljavi kultnih klasik nemih filmov Häxan (1922) in HE, Who Gets Slapped (1924). Poleg tega sta v duetu pod imenom Aug.unis leta 2024 nastopila na krajši evropski turneji, pa tudi na slovenskih festivalih Sajeta in Cmakajne.
Za nastop na Jazz festivalu Ljubljana sta v goste povabila legendo evropskega jazza, vplivnega belgijskega pianista in klaviaturista Jozefa Dumoulina, ki je s Homanom že sodeloval kot gost v njegovem Rotterdam Electronic Improvisers Orchestra. ...Več ...Obetamo si nadgradnjo dueta Aug.unis z Dumoulinovim edinstvenim pristopom k ustvarjanju in oblikovanju zvokov.

Eden od treh koncertov letošnjega sklopa Umetnik v rezidenci.

O umetniku v rezidenci
Boštjan Simon je vsestranski saksofonist, elektrofonik in skladatelj, vodja zasedbe There Be Monsters ter član zasedb Etceteral, Velkro, Litošt, Zhlehtet, Robert Jukič Kvartet, »Med se iskri v temi« Kristijana Krajnčana, Orkester brez meja in Arkos. Od leta 2017 je umetniški sovodja festivala Saxgo v Novi Gorici, od 2022 pa tudi umetniški vodja festivala eksperimentalne glasbe Sound Explicit. Februarja 2024 je izdal solo ploščo Fermented Reality, elektroakustično raziskovanje simbioze saksofona in modularnega sistema sintetizatorjev.

Sobota, 5. 7. ob 15.30
Klub CD
Vstop prost

Fermented Reality by Bostjan Simon

Koncert za otroke: Boštjan Gombač in Nejc Škofic
2025-07-05 11:00 - 23:30 UTC | Velika sprejemna dvorana
Koncert za otroke: Boštjan Gombač in Nejc Škofic (SI)
Boštjan Gombač, pihala, trobila in zvočila; Nejc Škofic, klaviature
Tokrat vabimo na glasbeno popotovanje, na katerem se resna glasba sreča s svobodo improvizacije! Na oder stopata vrhunska glasbenika – multiinštrumentalist Boštjan Gombač in pianist Nejc Škofic – ki bosta z glasbo obiskala vse, od Bacha in Albinonija, pa Beethovna, Mozarta in Chopina, vse do Satieja, Hačaturjana in drugih mojstrov klasične glasbe. A to ne bo običajen koncert. Na znane teme velikih skladateljev bosta glasbenika ustvarjala v trenutku in pred našimi očmi (in ušesi) odpirala nova, presenetljiva poglavja glasbe. Pokazala bosta, da tudi resna glasba ponuja prostor za igrivost, raziskovanje in svobodno ustvarjanje.
Opozorilo: Koncert vključuje možnost interakcije.
Glasbenika bosta stopala v dialog z mladim občinstvom, zato ne bodite presenečeni, če postanete del glasbene dogodivščine.

Sobota, 5. 7. ob 11.00
Velika sprejemna dvorana
Vstop prost

Dj Sunnysun
2025-07-04 23:30 UTC | Klub CD, Prešernova cesta 10, Ljubljana, 1000, Slovenia
Dj Sunnysun (SI)
Za zaključek petkovega večera festivala Sunnysun pripravlja tematski (in plesni) set hiphopa močnih jazzovskih vplivov in samplov, jazzovskih (pa tudi funkovskih!) izvirnikov, ki so našli svoj prostor v raperski reinterpretaciji, nujazza, brokenbeata, housa … S posebnim posvetilom letos preminulemu legendarnemu vibrafonistu Royu Ayersu!
Sunnysun nastopa celovito: če se je sprva uveljavil predvsem kot emsi (leta 2010 je bil hrvaški viceprvak v freestylu), pa zadnjih petnajst let svoj čas posveča didžejanju in produkciji. Posnel je prvi mikstejp izključno slovenske rap muzike »Selotejp«, njegovi biti so se znašli pod rimami nešteto raperjev prostora nekdanje Jugoslavije in na raznih kompilacijah. Nadvse uspešno se je usmeril v plesne klubske zvoke – od housa, do disca, brejkov … Redno nastopa na referenčnih festivalih v regiji in širše. Nenazadnje je tudi producent in didžej svoje sestre, raperke in pevke Sahareye in je prvi nos ljubljanskega Big Nosa, ki ni le ploščarna, ampak tudi pravi družbeni center ali prostor druženja.

Petek, 4. 7. ob 23.30
Klub CD
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

﻿Opatija Beats by SUNNYSUN

Sc'ööf
2025-07-04 22:30 - 23:30 UTC | Klub CD, Prešernova cesta 10, Ljubljana, 1000, Slovenia
Sc’ööf (CH)
Elio Amberg, tenorski saksofon; Noah Arnold, altovski saksofon; Christian Zemp, kitara; Vincent Glanzmann, bobni
Sc’ööf je raziskovalni ustroj iz Luzerna, ki je mu je uspelo razviti dokaj radikalen, predvsem pa avanturističen zvočni jezik. Opremljen s prepoznavnim arsenalom dveh saksofonov, bobnov, kitare in z elektronskimi pritiklinami tradicionalne jazzovske inštrumente prestavlja v zvočno polje avantgarde.
S svežim, na trenutke divjim in pisano razmetanim pristopom Sc’ööf poskakuje med idejami in slogi, oziroma, gradi mostove med jazzom in različnimi popularnoglasbenimi žanri, kot so dub, breakbeat, hiphop, noise in punk. Zasedba ustvarja nenavadno, a privlačno zmes, ki jo nekateri imenujejo kar »akustična glitch glasba«. To je dinamično zvočno popotovanje, na katerem se atonalne melodije prepletajo s kompleksnimi ritmi in ustvarjajo hipnotične, repetitivne ter – zahvaljujoč zagnanemu igranju – intenzivno igrive strukture.

Petek, 4. 7. ob 22.30
Klub CD
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

Weaving Elephants by Sc’ööf with Elio Amberg, Noah Arnold, Christian Zemp, Amadeus Fries

Yazz Ahmed Quartet
2025-07-04 21:00 - 22:30 UTC | Park, glavni oder
Yazz Ahmed Quartet (GB)
Yazz Ahmed, trobenta, krilni rog; Ralph Wyld, vibrafon; Flo Moore, bas; Josh Blackmore, bobni
Če skušamo neštete glasbene pohode in obrate britansko bahrajnske trobentačice Yazz Ahmed nekako poenostaviti v neko opisno osnovo, gre pri njenem muziciranju za kombiniranje jazza, arabskih muzik in elektronike v razburljivo namešanko, večkrat označeno kot »psihedeličen arabski jazz«. Njeno vsestranskost namigne tudi seznam številnih sodelavcev, med katerimi najdemo imena precej različnih izrazov in kontekstov: Radiohead, Lee Scratch Perry, Transglobal Underground, Arturo O’Farrill, Natacha Atlas, Obongjayar …
Izstopajoča protagonistka razburljivega vala scene »londonskega novega jazza« je prvenec Finding My Way Home izdala leta 2011, zares odmevno pa je bilo nadaljevanje La Saboteuse, med drugim razglašeno za jazzovski album leta revije The Wire. ...Več ... Njena tretja plošča Polyhimnia je bila plod dolgoletnega sodelovanja s ključno iniciativo britanske glasbene krajine Tomorrow’s Warriors, bila pa je tudi izjemno ambiciozen projekt, ki je vključeval velik ansambel kar petindvajsetih glasbenikov ter »praznoval ženski pogum in vztrajnost«. Yazz je ravnokar izdala morda svoj najbolj dodelan album doslej, razburljiv spoj arabske klasične glasbe, jazzovskih prijemov in odmevov sodobne britanske scene A Paradise In The Hold.

Petek, 4. 7. ob 21.00
Park, glavni oder
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

A Paradise In The Hold by Yazz Ahmed

Vid Bavcon kvintet
2025-07-04 20:30 - 22:30 UTC | Park
Vid Bavcon kvintet (SI)
Vid Bavcon, trobenta; Jakob Leban, pozavna; Blaž Pahor, klavir; Gašper Grm, kontrabas; Tijan Grašič, bobni
Vid Bavcon Kvintet je energična zasedba izrazite muzikalnosti, medsebojne uigranosti in močnega improvizatorskega naboja. Večina ekipe si je prekrižala pot v Novi Gorici, danes pa člani študirajo na prestižnih jazz akademijah po Evropi. Repertoar kvinteta sestavljajo avtorske kompozicije, večinoma v duhu hardbopa, a se pogosto razširijo tudi v druge sfere sodobnega jazza. Z mladostno predanostjo Vid Bavcon Kvintet odpira prostor za dialog – med tradicijo in sodobnostjo, med glasbo in poslušalcem.
V sodelovanju z Defonijo.

Petek, 4. 7. ob 20.30
Park, oder pod drevesom
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

Flock
2025-07-04 19:30 - 22:30 UTC | Park, glavni oder
Flock (GB)
Bex Burch, tolkala, ksilofon; Danalogue, sintetizatorji, klavir; Sarathy Korwar, bobni, tolkala; Al MacSween, sintetizatorji, klavir; Tamar Osborn, baritonski saksofon, flavta, klarinet
Flock je majhen all-star ustroj oziroma kar superskupina britanske scene novega jazza. Članske izkaznice namreč nosijo eden najprodornejših bobnarjev in tolkalcev mlajše generacije, Sarathy Korwar (ki je navdušil z izdajami za neodvisno velikanko Ninja Tune), Bex Burch (ki je predlani izdala samostojni prvenec pri založbi International Anthem), Danalogue (ki ga poznamo kot vesoljskega klaviaturista zasedbe The Comet Is Coming), Tamar Osbourn (ki vodi projekt Collocutor, je članica zasedbe Deleja Sosimija …) in Al MacSween (član skupine Kefaya …).
Druščina je lani spletla drugi dolgometražec, preprosto naslovljen Flock II, ki je izšel pri priznani založbi Strut. Če je prvenec posnela v hitrosti enega srečanja, pa si je za nadaljevanje vzela več časa. Plošča je delno improviziran podvig krasnega razpona od intenzivnega do hipnotičnega, od zagnanih ritmičnih razvejanj do ambientalnega.

Petek, 4. 7. ob 19.30
Park, glavni oder
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

Mladi Raziskovalci VIII. – Neža Okorn – Intima
2025-07-04 19:00 - 23:30 UTC | Park
Mladi Raziskovalci VIII. – Neža Okorn – Intima (SI)
Neža Okorn, glas; Maximilian Gerstbach, klavir; Nina Feldgrill, bas; Chris Evans, bobni
Neža Okorn (2002) je jazzovska pevka, ki se trenutno izobražuje na Zasebni univerzi za glasbo in upodabljajočo umetnost na Dunaju (Musik und Kunst Privatuniversität der Stadt Wien), kamor se je vpisala po obiskovanju Konservatorija za glasbo in balet Ljubljana pri profesorici Aleksandri Krečič. Na delavnicah, kot sta Jazzinty in Kreativna jazz klinika Velenje, je znanje dopolnjevala pri svetovno priznanih umetnikih, kot so Ben Wendel, Mike Moreno, Joe Sanders, Gregory Hutchinson, Jure Pukl, David Binney, Joel Ross, Femi Temowo in drugi. Intima je projekt njenih avtorskih skladb, večinoma nastalih v letu 2024. K sodelovanju je povabila avstrijske glasbenike, ki jih je spoznala med študijem na Dunaju.
V sodelovanju z Inštitutom.abeceda.

Petek, 4. 7. ob 19.00
Park, oder pod drevesom
Dnevna vstopnica za vse koncerte, predprodaja (do vključno 1. 7.) 15 EUR, redna cena 18 EUR
NAKUP VSTOPNICE

Fresh Dust
2025-07-03 22:30 UTC | Klub CD, Prešernova cesta 10, Ljubljana, 1000, Slovenia
Fresh Dust (SI, PT, FR)
Benoit Delbecq, klavir, preparacije; Susana Santos Silva, trobenta; Samo Šalamon, akustična kitara; Jaka Berger, bobni, preparacije
Po plošči Hilarious Experts, izdani leta 2019, se projekt Fresh Dust, ki ga krmari Jaka Berger, vrača v precej prenovljeni obliki. Sedaj kvartet izjemne mednarodne zasedbe se s (skoraj) prostimi improvizacijami, za katere je Berger napisal tematske okvire, zasnovane kot preplet notacij in grafik, umešča v polje sodobnega svobodnjaškega jazza.
Polovico ekipe tvorita gosta – portugalska trobentarica in skladateljica, po mnenju revije Downbeat »ena najbolj razburljivih improvizatork na svetu«, Susana Santos Silva ter večkrat nagrajeni pariški pianist in skladatelj Benoît Delbecq, postavljavec trendov, ki vnaša duh jazza v preparirani klavir Johna Cagea. Domačo polovico zastopata eden dejavnejših jazzovskih kitaristov naše okolice, Samo Šalamon, ter eden bolj raznovrstnih bobnarjev in tolkalcev pri nas, Jaka Berger. Novi kvartet s pomočjo razširjenih tehnik in preparacij posega v tradicionalno podobo svobodnjaškega zvoka ter ustvarja igro zvenske iluzije med strunskim, zračnim in tolkalskim izrazom.

Četrtek, 3. 7. ob 22.30
Klub CD
Dnevna vstopnica brez Linhartove dvorane (Tarbaby feat. David Murray), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo dvorano (Tarbaby feat. David Murray), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Fresh Dust trio – Hilarious Experts (FMR records) by Brgstime

Jazz po jazzu
2025-07-03 21:00 - 2025-07-05 23:59 (Europe/Paris)
Jazz po jazzu
Glasbeno druženje z jam sessionom po končanem uradnem programu.
Jam sessione vodi Gasper Bertoncelj.
Sre, 2. 7.
Peter Mandelj Mejač, kitara; Vid Bavcon, trobenta; Jure Pahor, saksofon; Gašper Grm, kontrabas; Martin Jocif, bobni
Čet, 3. 7.
Nejc Škofic, klavir; Jaka Kopač, altovski saksofon; Nikola Matošić, kontrabas; Gasper Bertoncelj, bobni
Pet, 4. 7.
Leizel Abrahams, vokal; Ian Miklavcic, kitara; Jernej Vindsnurer, kontabas; Tijan Grašič, bobni

Od čet., 2., do sobote, 4. julija
Kazina Jazz Klub, Kongresni trg 1
Vstop prost

Brandee Younger
2025-07-03 21:00 - 22:30 UTC | Park, glavni oder
Brandee Younger
in Slovenski improvizacijski godalni kvartet (US, SI)
Brandee Younger, harfa; Allan Mednard, bobni; Rashaan Carter, kontrabas in bas kitara
Matija Krečič, violina; Marijan Dović, violina; Barbara Grahor Vovk, viola; Kristijan Krajnčan, violončelo
Brandee Younger lahko pripišemo velike zasluge za zadnji val popularizacije in ponovne uveljavitve harfe kot pomembnega koščka instrumentarija ne samo sodobnega jazza, ampak tudi soula in hiphopa. Študirala je pri velikanu jazza Jackieju McLeanu, prvi javni nastop pa imela leta 2007, ko jo je Ravi Coltrane angažiral za igranje na spominski slovesnosti, posvečeni njegovi mami Alice. Pozneje je sodelovala z imeni, kot so Jack DeJohnette, Common, John Legend, The Roots in Lauryn Hill.
... Več ...Založniški preboj ji je uspel leta 2019 z albumom Soul Awakening, leto zatem je v navezi s partnerjem Dezronom Douglasom pri založbi International Anthem izdala Force Majeure, še leto zatem pa smo dobili njeno prvo ploščo za jazzovsko velikanko Impulse! z naslovom Somewhat Different. Njen zadnji dolgometražec se imenuje Brand New Life in je poklon še eni mojstrici inštrumenta, Dorothy Ashby.

Na Jazz festivalu Ljubljana bo zasedba ekskluzivno nastopila skupaj s Slovenskim improvizacijskim godalnim kvartetom (edinstvena zasedba, ki s prefinjeno veščino, igrivostjo in improvizacijsko noto spretno gnete obrazce ljudske, svetovne in jazz glasbe), tako da se obeta zares edinstven in enkraten koncert.

Četrtek, 3. 7. ob 21.00
Park, glavni oder
Dnevna vstopnica brez Linhartove dvorane (Tarbaby feat. David Murray), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo dvorano (Tarbaby feat. David Murray), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Kavčič/Debelić Quartet
2025-07-03 20:30 - 22:00 UTC | Park
Kavčič/Debelić Quartet
Aljoša Kavčič, klavir; Luka Debelić, kitara; Tjan Šoštarič, kontrabas; Tijan Grašič, bobni
Kavčič / Debelić Quartet je sveža jazz zasedba, ki združuje štiri glasbenike mlajše generacije. Luka, Aljoša in Tijan so se spoznali na Konservatoriju za glasbo in balet v Ljubljani, kjer se je začelo njihovo redno sodelovanje pri različnih projektih. V tej zasedbi bosta Aljoša in Luka prvič predstavila svojo avtorsko glasbo, ki jo nameravajo posneti proti koncu leta. Zvok kvarteta izhaja iz sodobnega jazza, s poudarkom na klasično navdahnjeni harmoniji, svobodnejši formi in groove elementih, ki izhajajo iz mainstream jazza. Glasba ni zavezana tradiciji, a jo spoštuje – zasedba raziskuje, kako lahko kompleksne strukture sobivajo z ritmično jasnostjo in trenutnim navdihom.
V sodelovanju z Akademijo za glasbo.

Četrtek, 3. 7. ob 20.30
Park, oder pod drevesom
Dnevna vstopnica brez Linhartove dvorane (Tarbaby feat. David Murray), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo dvorano (Tarbaby feat. David Murray), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence

NAKUP VSTOPNICE

Umetnik v rezidenci: There Be Monsters
2025-07-03 19:30 - 22:00 UTC | Park, glavni oder
There Be Monsters (SI, IT)
Boštjan Simon, tenor in bariton saksofon; Tomaž Gajšt, trobenta; Luigi Vitale, vibrafon, balafon; Goran Krmac, tuba; Kristijan Krajnčan, bobni
Zasedba There Be Monsters, ki jo vodi Boštjan Simon, je v slabem desetletju delovanja izdala tri albume. Zadnjega, Rubikon, leta 2022. Sedaj se kvintet po treh letih zatišja vrača na oder z novim repertoarjem in rahlo predrugačenim članstvom. Bobnarja Bojana Krhlanka je zamenjal Kristijan Krajnčan, ki je s Simonom že sodeloval v projektu Med se iskrí v temí in v kvartetu Roberta Jukiča. Petglavo pošast odlikuje iskrivo, igrivo in nepredvidljivo aranžiranje, pa tudi domiselni in nujni vložki improvizacije, skupna podlaga, ki povezuje bohotno razvejano početje ustroja, pa se skriva v misteriozni mehkobi, tako njegovega »zvoka« kot stila.
Eden od treh koncertov letošnjega sklopa Umetnik v rezidenci.
O umetniku v rezidenci
...Več ...Boštjan Simon je vsestranski saksofonist, elektrofonik in skladatelj, vodja zasedbe There Be Monsters ter član zasedb Etceteral, Velkro, Litošt, Zhlehtet, Robert Jukič Kvartet, »Med se iskri v temi« Kristijana Krajnčana, Orkester brez meja in Arkos. Od leta 2017 je umetniški sovodja festivala Saxgo v Novi Gorici, od 2022 pa tudi umetniški vodja festivala eksperimentalne glasbe Sound Explicit. Februarja 2024 je izdal solo ploščo Fermented Reality, elektroakustično raziskovanje simbioze saksofona in modularnega sistema sintetizatorjev.

Četrtek, 3. 7. ob 19.30
Park, glavni oder
Dnevna vstopnica brez Linhartove dvorane (Tarbaby feat. David Murray), predprodaja (do vključno 1. 7.) 15 EUR, redna cena 18 EUR
Dnevna vstopnica z Linhartovo dvorano (Tarbaby feat. David Murray), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

Rubikon by There Be Monsters

Tarbaby feat. David Murray
2025-07-03 18:00 - 23:00 UTC | Linhartova dvorana, Prešernova cesta 10, Ljubljana, 1000, Slovenia
Tarbaby feat. David Murray (US)
David Murray, saksofon; Orrin Evans, klavir; Eric Revis; kontrabas; Nasheet Waits, bobni
Ni jih veliko tako produktivnih in tako dolgo dejavnih mojstrov na jazzovski sceni, kot je Murray. Izjemen skladatelj in popolnoma samosvoj improvizator je tudi eden od ustanoviteljev revolucionarnega World Saxophone Quarteta, v zadnjega pol stoletja pa je pod svojim imenom izdal več kot osupljivih sto šestdeset avtorskih albumov. Starosta jazzovske avantgarde je dobitnik prestižnega grammyja za najboljšo inštrumentalno izvedbo skladbe Blues za Coltrana (1989).
Njegov najnovejši projekt, Francesca, se je na lestvici najboljših jazzovskih albumov lanskega leta po izboru New York Timesa znašel na drugem mestu. Na njen vrh pa se je z albumom You think this America zavihtel gotovo eden najpomembnejših jazzovskih kolektivov našega časa, Tarbaby, v katerem osrednji trio že skoraj dve desetletji z nepopustljivo intenzivnostjo in brezkompromisno izvedbo podaja specifičen pogled na socialno in kulturnopolitično realnost. ...Več ...Tematik se lotevajo s premišljenim konceptom in aktualno kontekstualizacijo, kot denimo na albumu Fanon (2013), ki ga je navdihnilo delo filozofa, revolucionarja, psihiatra in antikolonialističnega pisatelja Frantza Fanona.

Z gosti, s katerimi sicer razvijajo glasbene ideje – med njimi so Oliver Lake, Nicholas Payton, JD Allen, Ambrose Akinmusire in Marc Ducret, si delijo enak občutek odgovornosti do glasbe in tradicije. Na novem albumu so priredili tudi skladbe Davida Murraya, prav zato se nam je zdelo edino smiselno, da ekskluzivno za Jazz festival Ljubljana ti dve eruptivni sili združimo v super zasedbo – Tarbaby feat. David Murray.

Četrtek, 3. 7. ob 18.00
Linhartova dvorana
Predprodaja (do vključno 1. 7) 24, 20* EUR, redna prodaja 28, 24* EUR
Dnevna vstopnica z Linhartovo dvorano (Tarbaby feat. David Murray), predprodaja (do vključno 1. 7.) 35, 28* EUR, redna cena 38, 32* EUR
* za mlajše od 25 in starejše od 65 let ter upokojence
NAKUP VSTOPNICE

You Think This America by Tarbaby

Predstavitev knjige fotografa Žige Koritnika
2025-07-03 17:00 - 19:00 (Europe/Paris)
Predstavitev knjige fotografa Žige Koritnika
Žiga Koritnik je poznan kot avtor številnih portretov glasbenikov ter kot mojster koncertne, gledališke in plesne fotografije, s katero se ukvarja že skoraj štiri desetletja. Jazzovske in improvizatorske glasbene prakse imajo zanj poseben fokus – znan je tudi kot tisti fotograf, ki ga že »od vedno« vidiš pri delu na skoraj vsakem izstopajočem jazzovskem koncertu. Njegov najnovejši projekt, fotografska knjiga Brötzmann, In My Focus je posvečena leta 2023 umrlemu nemškemu glasbeniku, umetniku in utemeljitelju evropskega free jazza Petru Brötzmannu.

Četrtek, 3. 7. ob 17.00
Dvorana Alme Karlin
Vstop prost

Jazz v knjigah
2025-07-03 15:00 - 2025-07-05 23:59 (Europe/Paris)
Jazz v knjigah
Knjige o glasbi niso nikoli dobesedno »o glasbi«. So o ljudeh, ki jo skladajo, gnetejo in igrajo ter so o (družbenih) kontekstih, oziroma, okoljih, v katerih nastaja. Ta okolja so fizična, a so vedno hkrati veliko več. Knjige o glasbi so zato knjige o skupnostih, scenah, sodelovanju in solidarnosti, o družbenih pogojih določenega časa … in nenazadnje, o intrigantnih posameznikih. Če nas zanima določena glasba (v našem primeru različne jazzovske prakse), je tako ne moremo samo poslušati. Moramo jo tudi brati.
Knjige o glasbi niso nikoli dobesedno »o glasbi«. So o ljudeh, ki jo skladajo, gnetejo in igrajo ter so o (družbenih) kontekstih, oziroma, okoljih, v katerih nastaja. Ta okolja so fizična, a so Vedno hkrati veliko Več. Knjige o glasbi so zato knjige o skupnostih, scenah, sodelovanju in solidarnosti, o družbenih pogojih določenega časa … in nenazadnje, o intrigantnih posameznikih. Če nas zanima določena glasba (v našem primeru različne jazzovske prakse), je tako ne moremo samo poslušati. Moramo jo tudi brati.
Dogodek poteka v sodelovanju z Vodnikovo domačijo
Čitalniški kotiček s knjigami o jazzu je omogočila pisarna Ljubljane, Unescovega mesta literature.

Četrtek – sobota, 3. – 5. 7.
Park
Vstop prost

Meshell Ndegeocello
2025-07-02 22:00 UTC | Križanke, Trg francoske revolucije 1, Ljubljana, 1000, Slovenia
Meshell Ndegeocello (US)
Meshell Ndegeocello, bas, klaviature, glas; Justin Hicks, glas; Jake Sherman, hammond orgle; Chris Bruce, kitare; Abraham Rounds, bobni, glas
Meshell Ndegeocello je v prvi vrsti basistka. Basistka, a tudi vokalistka, pesnica, raperka, politična aktivistka … in iskra, ki je zanetila neo soul gibanje. Je suverena in žanrsko nepredvidljiva mojstrica inštrumenta in glasbenica nešteto referenc, ki obvlada vse, od soula, funka, r&b-ja, hiphopa, roc- ka do seveda jazza. Na glasbeni sceni je dejavna od osemdesetih let, v devetdesetih je snemala s Herbiejem Hancockom in Madonno, Tonyjem Allenom in Chako Khan ter sodelovala z Rolling Stones in Alanis Morissette. Njen MTV hit If That’s Your Boyfriend (He Wasn’t Last Night) je obveljal za provokativno postfeministično himno, ona sama pa predstavnica in zagovornica kvir skupnosti....Več ...

Vse od debitantskega albuma Uspavanke s plantaže (Plantation Lullabies, 1993) sta njen glasbeni genij in politični aktivizem usmerjala kritična misel in premislek o radikalni alternativi. Njen zadnji pro- jekt No More Water: The Gospel of James Baldwin, za katerega je prejela svojega tretjega grammyja, lahko v tem kontekstu razumemo kot vrhunec njene ustvarjalnosti. To je poglobljen hommage pisatelju, esejistu, avtorju prodornih citatov in elaboriranemu kritiku sistemskega rasizma ob stoti obletnici njegovega rojstva. V njenem nastopu ob bobnečem basu in spremljavi hammond orgel ključni poudarki Jamesa Baldwina, Audre Lorde in Martina Luthra Kinga, jr,. krpajo luknje scefranega ameriškega kolektivnega spomina.end-read-more]

Sreda, 2. 7. ob 22.00
Križanke
Dvojni koncert
20.30 Cécile McLorin Salvant
22.00 Meshell Ndegeocello
Predprodaja (do 1. 7.) 40, 35* EUR, redna prodaja 45, 40* EUR
* za mlajše od 25 in starejše od 65 let ter upokojence
NAKUP VSTOPNICE

Cécile McLorin Salvant
2025-07-02 20:30 - 23:00 UTC | Križanke, Trg francoske revolucije 1, Ljubljana, 1000, Slovenia
Cécile McLorin Salvant (US/FR)
Cécile McLorin Salvant, glas; Sullivan Fortner, klavir; Yasushi Nakamura, kontrabas; Kyle Poole, bobni
Eden najizrazitejših glasov svoje generacije – pevka, pripovedovalka zgodb, skladateljica in vizualna umetnica – prvič v Ljubljani! Cécile McLorin Salvant je vokalistka in večžanrska kuratorka, ki tke povezave med bluesom, jazzom in šansonom. Je prejemnica treh nagrad grammy v kategoriji najboljši jazzovski vokalni album, in to za tri zaporedne albume: For One to Love (2015), Dreams and Daggers (2017) in The Window (2018). Med njenimi številnimi trofejami velja posebej izpostaviti zmago na prestižnem tekmovanju Theloniousa Monka, ki jo je osvojila pri komaj enaindvajsetih.
Vse, česar se dotakne glas McLorin Salvant, izžareva svojevrstno intelektualno in lucidno igrivost. Tradicionalne jazzovske klasike postavlja na glavo oziroma jih temeljito preoblikuje in osvežuje s svojimi igrivimi interpretacijami. ...Več ...V svojo glasbo pogosto vnaša manj zglajene zvočne teksture, zaradi česar so jo primerjali s Fiono Apple. Njena najnovejša plošča Mélusine (2023) je pretežno zapeta v francoščini, ob tem pa posega tudi po okcitanskem, angleškem in haitijskem kreolskem jeziku. Njen najnovejši projekt pa je večplastna glasbena pripoved v obliki kantate Ogresse, ki jo razvijajo v animirani celovečerni film, pri katerem bo sama prevzela tudi režijo!

Sreda, 2. 7. ob 20.30
Križanke
Dvojni koncert
20.30 Cécile McLorin Salvant
22.00 Meshell Ndegeocello
Predprodaja (do 1. 7.) 40, 35* EUR, redna prodaja 45, 40* EUR
* za mlajše od 25 in starejše od 65 let ter upokojence
NAKUP VSTOPNICE

Umetnik v rezidenci: Simon / Calò
2025-07-01 20:30 - 22:30 UTC
Simon / Calò: Brothers in Recession (SI, IT)
Boštjan Simon, Pasquale Calò, saksofoni in elektronika
Sodelovanje saksofonistov Calòja in Simona izvira iz dveh rezidenc v Apuliji v letih 2023 in 2024, v katerih sta se osredotočala na različne prijeme elektroakustične improvizacije. Tokrat se nam predstavljata v duetu saksofonov, med interferencami zvočil in elektronskih povratnih zank. Apulijski saksofonist, skladatelj, aranžer in dirigent Pasquale Calò je ustanovitelj Improvisers Collective in umetniške platforme Mediterraneo Radicale. Kot skladatelj in dirigent deluje v zasedbah, kot so Torino-Milano Improvisers Orchestra, Mediterraneo Radicale Orchestra, European Improvisers Orchestra in Orchestra Mediterranea degli Improvvisatori.
Eden od treh koncertov letošnjega sklopa Umetnik v rezidenci.
O umetniku v rezidenci
...Več ...Boštjan Simon je vsestranski saksofonist, elektrofonik in skladatelj, vodja zasedbe There Be Monsters ter član zasedb Etceteral, Velkro, Litošt, Zhlehtet, Robert Jukič Kvartet, »Med se iskri v temi« Kristijana Krajnčana, Orkester brez meja in Arkos. Od leta 2017 je umetniški sovodja festivala Saxgo v Novi Gorici, od 2022 pa tudi umetniški vodja festivala eksperimentalne glasbe Sound Explicit. Februarja 2024 je izdal solo ploščo Fermented Reality, elektroakustično raziskovanje simbioze saksofona in modularnega sistema sintetizatorjev.
Eden od treh koncertov letošnjega sklopa Umetnik v rezidenci.

Torek, 1. 7. ob 20.30
Klub CD
Vstop prost

Where I Come From by Pasquale Calò

Jazz v objektivu Pina Ninfe
2025-07-01 20:00 - 22:00 UTC | Klub CD, Prešernova cesta 10, Ljubljana, 1000, Slovenia
Jazz v objektivu Pina Ninfe
Pogovor s fotografom bo vodil Žiga Koritnik

Torek, 1. julij ob 20:00
Klub CD (predprostor)
Vstop prost

Pino Ninfa: Duh jazza, fotografska razstava
2025-07-01 19:30 - 2025-09-05 00:00 UTC | Mala galerija
Pino Ninfa: Duh jazza, fotografska razstava
Kustos razstave: Žiga Koritnik
Fotografska razstava italijanskega fotografa Pina Ninfa je potovanje v svet jazza. Serijo črno-belih fotografij zaznamujejo zlasti močna pripovednost; zgodbe glasbenikov in njihovega dela ter dogajanje pred koncertom, med njim in po njem. Zgodbe na odru in zunaj njega, med svetimi kraji in posvetno arhitekturo, sredi narave ali ob morju, lovijo gesto ali refleksijo, čakajo na odločilni trenutek.
Pino Ninfa, na Siciliji rojeni in v Milanu delujoči fotograf, v glasbi deluje že vrsto let. Poleg fotografiranja na številnih pomembnih glasbenih festivalih razvija multimedijske projekte z različnimi glasbeniki. ... Več ...Vrsto let je bil uradni fotograf Heineken Jammin’ Festivala in je tudi spremljal več izvedb festivala Umbria Jazz. Razstavljal je v različnih muzejih v Italiji in tujini, med drugimi v Palazzo Ducale v Genovi, Fondazione Benetton Studi Ricerche v Trevižu in Auditorium Parco della Musica v Rimu.
Torek, 1. 7. (odprtje ob 19.30) – nedelja, 5. 9.
V soboto, 5., in nedeljo, 6. julija, bo vhod 5 (z Erjavčeve ulice) zaprt. V Malo galerijo lahko vstopate skozi vhoda 1 (Park Sveta Evrope) ali 2 (Trg Republike).
Mala galerija
Preddogodek
Vstop prost

Pokroviteljica Male galerije

Glasba za vojaški udar
2025-06-30 20:00 - 23:00 UTC | Kosovelova dvorana
Glasba za vojaški udar (Soundtrack to a Coup d’Etat)
Belgija, Francija, Nizozemska, 2024, DCP, 150′
Režija: Johan Grimonprez
Osupljiv križanec glasbenega dokumentarca ter srdite kritike kolonializma in destruktivnosti kapitalističnih sil med dekolonizacijo konec petdesetih in v začetku šestdesetih let. V času, ko so afriške države po vrsti razglašale neodvisnost ter so države tretjega sveta ustanavljale gibanje neuvrščenih, sta močno zanihala tudi tehtnica in vpliv ZDA v Združenih narodih. V tem času je ameriška vlada v Afriko kot »glasbene ambasadorje« pod krinko »misije miru« ter odvračanja pozornosti pošiljala svoje največje jazzovske glasbenike, Louisa Armstronga, Maxa Roacha, Nino Simone in druge, kar je Johanu Grimonprezu ponudilo snov za prvovrstno mešanico tematske in glasbene eksplozivnosti.
Ponedeljek, 30. 6. 2025 ob 20.00
Preddogodek
Kosovelova dvorana
5 EUR
Brezplačno za imetnike festivalske vstopnice 66. Jazz festivala Ljubljana
NAKUP VSTOPNICE

Let's Get Lost
2025-06-29 20:00 - 23:00 UTC | Kosovelova dvorana
Let’s Get Lost
Glasbeno biografski dokumentarni film
ZDA, 1988, 119′
Režija: Bruce Weber
Nastopajo: Chet Baker, Carol Baker, Vera Baker, Dean Baker, Missy Baker, Dick Bock, William Claxton, Flea, Hersh Hamel, Chris Isaak, Lisa Marie …
Jezik: angleški, španski, podnaslovljeno v slovenščini
Izvorni nosilec: 35mm filmski trak v črno beli tehniki
Predvajana verzija: 4K restavrirana DCP verzija
Intimen dokumentarec o eni najbolj enigmatičnih ikon jazza – trobentaču Chettu Bakerju.... Več ...

Skozi iskrene pogovore z njegovimi prijatelji, družinskimi člani, sodelavci in ljubeznimi film razkriva razburkano življenje umetnika, ki je s svojo inovativnostjo determiniral pojem Cool Jazz-a, očaral poslušalce širom celotnega sveta, a se obenem boril s temačnimi lastnimi demoni. Arhivski posnetki iz njegove mladosti se v filmu prepletajo z nastopi v poznejših letih, ti pa še dodatno poudarijo glasbenikovo genialnost in edinstveno melodičnost, ki jo je ustvarjal s trobento in vokalom.
Nedelja, 29. 6. ob 20:00
Preddogodek
Kosovelova dvorana
5 EUR
Brezplačno za imetnike festivalske vstopnice 66. Jazz festivala Ljubljana
NAKUP VSTOPNICE

Swing Agenti – nastop jazzovskih zasedb Konservatorija za glasbo in balet Ljubljana
2025-06-21 09:00 - 11:00 UTC | Kosovelova dvorana
Swing Agenti – nastop jazzovskih zasedb Konservatorija za glasbo in balet Ljubljana

Joliette Anžlovar, Sara Kivec, vokal; Anže Istenič, trobenta; Benrnard Dobravec, Nino Fleischman, saksofoni; Izak Kozar, klaviature; Miha Rajterič, klavir; Gašper Grm, kontrabas; Jakob Kerže, električni bas; Aleksander Črtalič, bobni; Maks Koren, tolkala
V okviru Praznika glasbe v Ljubljani, v sodelovanju s SIGIC in KGBL
Na otvoritvenem dogodku Praznika glasbe, ki na prvi poletni dan poteka pod svetovno iniciativo Fête de la Musique, bodo nastopili Swing Agenti. Izbrana zasedba dijakov jazz oddelka Konservatorija za glasbo in balet v Ljubljani, pod mentorstvom prof. Milana Stanisavljevića, z energijo, slogom in tehnično dognanostjo obuja različne jazzovske stile od swinga do soula. Odlikujeta jo ljubezen do ritma, improvizacije in kolektivnega muziciranja ter drzna mladost, a tudi že odrska izkušenost. Odličen uvod v stopnjevanje predfestivalske vročice pred letošnjo izvedbo najstarejšega jazz festivala v Evropi.

Sobota, 21. 6. od 9:00 do 11:00
Preddogodek
Paviljon v Parku Zvezda
Vstop prost
